CELEX: 62021CN0820
Language: mt
Date: 2021-12-28 00:00:00
Title: Kawża C-820/21: Talba għal deċiżjoni preliminari mressqa mill-Admnistrativen sad Sofia-grad (il-Bulgarija) fit-28 ta’ Diċembru 2021 – “Vinal” AD vs Direktor na Agentsia “Mitnitsi”

28.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/15
            
         
      Talba għal deċiżjoni preliminari mressqa mill-Admnistrativen sad Sofia-grad (il-Bulgarija) fit-28 ta’ Diċembru 2021 – “Vinal” AD vs Direktor na Agentsia “Mitnitsi”
      (Kawża C-820/21)
      (2022/C 138/17)
      Lingwa tal-kawża: il-Bulgaru
      
         Qorti tar-rinviju
      
      Admnistrativen sad Sofia-grad
      
         Partijiet fil-kawża prinċipali
      
      
         Rikorrent:“Vinal” AD
      
         Konvenut: Direktor na Agentsia “Mitnitsi”
      
         Domandi preliminari
      
      Kif għandu jiġi interpretat l-Artikolu 16(1) tad-Direttiva tal-Kunsill 2008/118/KE tas-16 ta’ Diċembru 2008 dwar l-arranġamenti ġenerali għad-dazju tas-sisa u li jħassar id-Direttiva 92/12/KEE (1) sa fejn jipprevedi li l-awtorizzazzjoni għall-ftuħ u t-tħaddim ta’ maħżen tat-taxxa għandha tingħata taħt il-kundizzjonijiet li l-awtoritajiet huma intitolati li jistabbilixxu għall-finijiet tal-prevenzjoni ta’ kwalunkwe evażjoni jew abbuż tat-taxxa possibbli [u] x’kontenut għandu jkollhom dawn il-kundizzjonijiet sabiex jintlaħqu l-għanijiet tal-prevenzjoni tal-evażjoni jew tal-abbuż tat-taxxa?
      Kif għandha tiġi interpretata l-projbizzjoni ta’ diskriminazzjoni prevista fil-premessa 10 tal-preambolu tad-Direttiva 2008/118?
      Kif għandhom jiġu interpretati d-dispożizzjonijiet imsemmija iktar ’il fuq u għandhom jiġu interpretati fis-sens li jippermettu leġiżlazzjoni nazzjonali, bħalma huma d-dispożizzjonijiet previsti fil-punt 3 tal-Artikolu 53(1) u fi-punt 5 tal-Artikolu 47(1) taż-Zakon za aktsizite i danachnite skladove (il-Liġi dwar is-Sisa u l-Imħażen tat-Taxxa), sa fejn dawn id-dispożizzjonijiet tal-aħħar jipprevedu l-irtirar tal-liċenzja b’mod inkundizzjonat, prospettiv, immedjat u mingħajr limitazzjoni ratione temporis, u dan flimkien ma’ sanzjoni diġà imposta għall-istess att?
      
         (1)  ĠU 2009, L 9, p. 12.